Ügyiratszám: 155-1/2016

**Látta:**

**JEGYZŐKÖNYV**

**Hajdúszoboszló Város Önkormányzatának**

*Gazdasági Bizottsága*

*2015. 12. 22-én 1500 órakor kezdődő nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai Vajna Ferenc terem.

**Jelen vannak a csatolt jelenléti ív szerint**

* **a Gazdasági Bizottsági****tagok:** Marosi György Csongor elnök, Antalné Tardi Irén, Juhász Géza, Képíró Ákos, Kolozsvári Csaba, Orosz János József,
Szabó Marianna
* **A Polgármesteri Hivatal részéről jelen vannak:** Lőrincz László gazdasági irodavezető, Kunkliné Dede Erika egészségügyi, szociális irodavezető-helyettes, Cseri Anita
* **jegyzőkönyvvezető:** Fehér Adrienn

Marosi György Csongor:

## A jelen lévők létszáma alapján megállapítom, hogy a bizottság határozatképes.

A GB 7 igen szavazattal (Marosi György Csongor elnök, Antalné Tardi Irén, Juhász Géza, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a napirendi pontokat. (a döntéshozatalban 7 fő vett részt).

**291/2015. (XII.22.) GB határozat**

**Hajdúszoboszló Város Önkormányzatának Gazdasági Bizottsága elfogadja a napirendi javaslatokat.**

1. Előterjesztés Hajdúszoboszló Város Önkormányzata és Intézményei biztosításáról

Előadó: főkönyvelő

1. Egyedi/önálló lakóingatlanok energetikai rendszerének megújítására, működőképességének helyreállítására, korszerűsítésére szabályzat módosítása

Előadó: egészségügyi, szociális irodavezető-helyettes

1. Kérelem önálló lakóingatlanok energetikai támogatására

Előadó: egészségügyi, szociális irodavezető-helyettes

Bejelentések, tájékoztatók

1. **napirend**

***Előterjesztés Hajdúszoboszló Város Önkormányzata és Intézményei biztosításáról***

Antalné Tardi Irén:

Az előző pályázati kiírásban nem szerepelt külön a hivatali felelősségbiztosítás, csak az általános felelősségbiztosítás. A módosított pályázati kiírásba a biztosított rendezvény napjainak száma 1 napról 3 napra történő emelése és a felelősségbiztosítás limitjének 10 millió forintról 15 millió Ft-ra történő emelése. Nem találok utalást a hivatali felelősségbiztosítás ajánlati felhívásba történő beépítésére. A K&H Biztosító ajánlata az utólag beépített szempontoknak megfelel, akkor most miért várjuk el a hivatali felelősségbiztosítást? Az ezzel kapcsolatos okfejtést elfogadni nem tudom, ezért nem támogatom a határozati javaslatot.

A GB 5 igen szavazat (Marosi György Csongor elnök, Juhász Géza, Kolozsvári Csaba, Orosz János József, Szabó Marianna) és 2 ellenszavazat (Antalné Tardi Irén, Képíró Ákos) tartózkodás nélkül elfogadta a javaslatot (a döntéshozatalban 7 fő vett részt) és - az előterjesztésben foglaltak alapján - a következő határozatot hozta:

**292/2015. (XII.16.) GB határozat**

* **Hajdúszoboszló Város Önkormányzatának Gazdasági Bizottsága a beérkezett pályázatok alapján a Bardóczi Biztonság Biztosítási Alkusz Kft. által beadott K&H Biztosító ajánlatát érvénytelennek nyilvánítja.**
* **Hajdúszoboszló Város Önkormányzatának Gazdasági Bizottsága a DV Mediatori Biztosítási Alkusz Kft-t (Allianz Biztosító) által adott ajánlatát elfogadja.**

Határidő: azonnal

Felelős: főkönyvelő

1. **napirend**

***Egyedi/önálló lakóingatlanok energetikai rendszerének megújítására, működőképességének helyreállítására, korszerűsítésére szabályzat módosítása***

A GB 7 igen szavazattal (Marosi György Csongor elnök, Antalné Tardi Irén, Juhász Géza, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 7 fő vett részt) és - az előterjesztésben foglaltak alapján - a következő határozatot hozta:

**293/2015. (XII.22.) GB határozat**

**Hajdúszoboszló Város Önkormányzata Gazdasági Bizottsága az egyedi/önálló lakóingatlanok energetikai rendszerének megújításáról, működőképességének helyreállításáról, korszerűsítéséről szóló szabályzatát az előterjesztésnek megfelelően elfogadja, és a szabályzatot annak megfelelően módosítja. A szabályzat új rendelkezése 2015.12.22-től lép hatályba, azzal, hogy a folyamatban lévő ügyekben is alkalmazni kell.**

Felelős:egészségügyi, szociálisirodavezető-helyettes

Határidő:2015. december 30.

1. **napirend**

***Kérelem önálló lakóingatlanok energetikai támogatására***

A GB 7 igen szavazattal (Marosi György Csongor elnök, Antalné Tardi Irén, Juhász Géza, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 7 fő vett részt) és - az előterjesztésben foglaltak alapján - a következő határozatot hozta:

**294/2015. (XII.22.) GB határozat**

# Hajdúszoboszló Város Önkormányzata Gazdasági Bizottsága Hajdúszoboszló Város Önkormányzat Képviselő-testületének 6/2015. (II.19.) sz. Ör., valamint a Gazdasági Bizottság 33/2015. (II.25.) számú és módosító 88/2015. (IV.15.) határozata alapján a döntéshozó Beke Éva Erzsébet részére 150.000 Ft energetikai támogatást állapít meg a számlák utólagos becsatolásának engedélyezésével.

Felelős:egészségügyi, szociálisirodavezető-helyettes

Határidő:2015. december 30.

Egyéb bejelentenivaló, észrevétel hiányában Marosi György Csongor bizottsági elnök 1520 órakor az ülést bezárta.

**K.m.f.**

**Marosi György Csongor Orosz János József**

 ***bizottsági elnök***  ***bizottsági tag***

**Fehér Adrienn**

 ***jegyzőkönyvvezető***